Spolia opima

In antiqua republica Romana spolia opima erant arma ex ipso ducis hostilis corpore a duce RomanoHoc est sub cuius auspiciis pugna commissa est. detracta postquam eum sua manu in proelio occidit. In tropaei formam composita ab ipso victore in Capitolio Iovi Feretrio consecrabantur. Romulus primus hunc morem instituisse dicitur postquam regem Caeninensium Acronem pugnans interfecitPlutarchus, Vita Romuli 16-18. Titus Livius, Ab Urbe condita I.10.5-7.. Secundus fuit consul Aulus Cornelius Cossus qui in bello Veienti quinto saeculo a.C.n. Lartem Tolumnium occiditTitus Livius IV.20.. Marcus Claudius Marcellus tertius et ultimus hunc honorem accepit cum ad Clastidium anno 222 a.C.n. Viridomarum regem Gallorum interfecitPolybius 2.34-35. Plutarchus, Vita Marcelli 6-8. Festus, De verborum significatione s.v. «opima spolia» .

Adiectivus opimus cum "ops" et superlativo "op-timus" cognatus esse potest.

 Notae 

 Plura legere si cupis 
Roberto Fiori, "Spolia opima e trionfo", Romae, 2020
Harriet I. Flower, "The Tradition of the Spolia Opima: M. Claudius Marcellus and Augustus", Classical Antiquity, 2000: 34-64
Myrto Garani,	"Propertius' temple of Jupiter Feretrius and the spolia opima (4.10): a poem not to be read?", L'Antiquité Classique, 2007: 99-117
S. J. Harrison, "Augustus, the Poets, and the Spolia Opima", The Classical Quarterly, 1989: 408-414
Jennifer Ingleheart, "Propertius 4.10 and the end of the Aeneid: Augustus, the Spolia Opima and the right to remain silent", Greece and Rome, 2007: 61-81
André Magdelain, "Quirinus et le droit (spolia opima, ius fetiale, ius Quiritium)", Mélanges de l'école française de Rome, 1984: 195-237
Michel Tarpin, "M. Licinius Crassus imperator, et les dépouilles opimes de la République", Revue de philologie, de littérature et d'histoire anciennes, 2003: 275-311

Categoria:Pompae
Categoria:Ritus Romani
Categoria:Roma antiqua